Návrh 

UZNESENIE VLÁDY SLOVENSKEJ REPUBLIKY

č. ...
z ...

k Návrhu nadobudnutia pozemkov do vlastníctva štátu na účely uskutočnenia významnej investície spojenej s výstavbou závodu na montáž automobilov  a automobilových súčiastok a modulov v Žiline 

Číslo materiálu:		
Predkladateľ:	minister pôdohospodárstva Slovenskej republiky	

Vláda

A.	schvaľuje

A.1.	návrh zásad, ktorými sa menia a dopĺňajú Zásady na uplatňovanie niektorých ustanovení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom (ďalej len „zásady“) s pripomienkami prijatými na rokovaní vlády,

A.2.	nadobudnutie pozemkov do vlastníctva štátu v sume do 350 Sk za m2 prostredníctvom Slovenského pozemkového fondu kúpou od známych vlastníkov pozemkov na účely uskutočnenia významnej investície spojenej s výstavbou závodu na montáž automobilov a automobilových súčiastok a modulov v Žiline (ďalej len „významná investícia“);

B.	  súhlasí

B.1.	s použitím finančného príspevku z rezervného fondu Slovenského pozemkového fondu v sume 100 miliónov Sk na kúpu pozemkov od známych vlastníkov do vlastníctva štátu na účely uskutočnenia významnej investície pri schvaľovaní rozpočtu Slovenského pozemkového fondu na rok 2005;

Termín:	do 14 dní po schválení vládou SR

B.2.	s uzavretím zmluvy o nájme pozemkov so spoločnosťami  Govinvest I. a Govinvest II. na účely uskutočnenia významnej investície v súlade so všeobecne záväznými právnymi predpismi  a so zásadami na  99 rokov;

C.	  ukladá

ministrovi pôdohospodárstva prostredníctvom Slovenského pozemkového fondu

zabezpečiť

C.1.	kúpu pozemkov od známych vlastníkov do vlastníctva štátu na účely uskutočnenia významnej investície;

Termín:	do .....................

C.2.	návrh zmluvy o nájme pozemkov so spoločnosťami Govinvest I. a Govinvest II. na účely uskutočnenia významnej investície v súlade so všeobecne záväznými právnymi predpismi na 99 rokov a v súlade so zásadami uvedenými v materiále

Termín:	do dvoch týždňov po nadobudnutí účinnosti kúpnej zmluvy s posledným známym vlastníkom

C.3.	predložiť návrh zmluvy o nájme pozemkov podľa bodu C.2. na schválenie vláde SR

ministrovi pôdohospodárstva 

C.4.	uverejniť zásady vo Vestníku Ministerstva pôdohospodárstva Slovenskej republiky;

podpredsedovi vlády a ministrovi financií 

C.4.	previesť 80 miliónov Sk z rozpočtu Ministerstva hospodárstva Slovenskej republiky do rozpočtu Slovenského pozemkového fondu na kúpu pozemkov od známych vlastníkov na účely uskutočnenia významnej investície;

Termín:   ihneď

D.	  žiada

generálneho riaditeľa Slovenského pozemkového fondu

D.1.	v spolupráci s ministrom pôdohospodárstva zabezpečiť účelové a hospodárne použitie finančných prostriedkov v súvislosti s uskutočnením významnej investície.

Vykonajú:		minister pôdohospodárstva
podpredseda vlády a minister financií
generálny riaditeľ Slovenského pozemkového fondu

	

Na vedomie: 	generálny riaditeľ Slovenského pozemkového fondu